
RAPORT DE SPECIALITATE
privind aprobarea Acordului de parteneriat intre Municipiul Timisoara si Universitatea de Vest – Facultatea de Sociologie si Psihologie

Având în vedere Expunerea de motive nr. SC2019-            /                   privind aprobarea Acordului de parteneriat intre Municipiul Timisoara si Universitatea de Vest – Facultatea de Sociologie si Psihologie , facem următoarele precizări:
Primăria Municipiului Timişoara este membră în proiectul SUMI – Sustainable Urban Mobility Indicators (semnarea Memorandumului de colaborare a avut loc în decembrie 2017, proiectul încheindu-se în decembrie 2019), în cadrul căruia toţi membrii au fost implicaţi în diverse moduri în eforturile Comisiei Europene în promovarea conceptului de a evalua sistematic progresul în atingerea scopurilor de mobilitate urbană. 
World Business Council for Sustainable Development (WBSCD) a dezvoltat un set cuprinzător de 19 indicatori de mobilitate urbană sustenabilă, cu intenţia de a permite ,,oraşelor să realizeze o evaluare standardizată a sistemului lor de mobilitate şi să-şi măsoare îmbunătăţirile rezultate din implementarea noilor practici sau politici de mobilitate”. Mai mult, European Cyclists’ Federation (ECF) a dezvoltat un indicator adiţional de siguranţă a modurilor de transport nemotorizate.
Setul de indicatori este un instrument pentru oraşe pentru ca acestea să poată evalua situaţia actuală a sistemului de mobilitate, să poată înţelege evoluţia sistemului de-a lungul timpului şi să evalueze impactul potenţial al soluţiilor selectate, de exemplu acelea din trusa de instrumente SMP2.0. 
1. Accesibilitatea economică al celui mai sărac grup la transportul public (Affordability of public transport for the poorest group)
2. Accesibilitatea grupurilor cu deficit de mobilitate (Accessibility for mobility-impaired groups)
3. Emisii care poluează aerul (Air polluting emissions)
4. Deranjamente de zgomot (Noise hindrance)
5. Decese (Fatalities)
6. Acces la servicii de mobilitate (Access to mobility services)
7. Calitatea zonelor publice (Quality of public area)
8. Diversitatea funcţională urbană (Urban functional diversity)
9. Timpul de deplasare la navetă (Commuting travel time)
10. Oportunităţile economice (Economic opportunity)
11. Finanţele publice nete (Net public finanaces)
12. Folosirea spaţiului de mobilitate (Mobility space usage)
13. Emisii de gaze cu efect de seră (Emissions of greenhouse gases)
14. Congestie şi întârzieri (Congestion and delays)
15. Eficienţă energetică (Energy efficiency)
16. Oportunitate pentru mobilitatea activă (Opportunity for active mobility)
17. Integrarea intermodală (Intermodal integration)
18. Satisfacţie privind transportul public (Satisfaction with public transport)
19. Securitate (Security)
WBCSD SMP2.0 propune un set de 19 indicatori elaboraţi după un proces intensiv de muncă şi în cadrul unui grup de experţi din diferite industrii implicate în mobilitatea urbană. Grupul de lucru a fost susţinut de Oran Consulting, colaborând strâns cu Institutul pentru Mobilitate Sustenabila a Universităţii din Ghent. Un grup internaţional şi multidisciplinar a contribuit la elaborarea indicatorilor şi s-au organizat întâlniri de evaluare a experţilor internaţionali la Conferinţa de Transformare a Transporturilor din Washington DC (19.01.2014) şi la secretariatul Organizaţiei pentru Cooperare şi Dezvoltare Economică (OCDE) din Paris (17.06.2014). 
WBCSD-SMP2.0 a colaborat cu 6 oraşe pilot: Bangkok (Tailanda), Campinas (Brazilia), Changdu (China), Hamburg (Germania), Indore (India) şi Lisabona (Portugalia) pentru a testa validitatea şi aspectul practic al setului de indicatori. Acest exerciţiu a dus la o rafinare a metodologiei (schimbările din această metodologie comparativ cu cea veche) şi a dus la concluzia că un grup mic de parametrii de mobilitate urbană pot îmbunătăţi înţelegerea rezultatului setului de indicatori pentru planificarea mobilităţii.
Până în prezent, Timişoara a completat 6 indicatori: 
· #01 Accesibilitatea economică al celui mai sărac grup la transportul public
· #02 Accesibilitatea grupurilor cu deficit de mobilitate
· #04 Deranjamente de zgomot 
· #05 Decese
· #16 Oportunităţi pentru mobilitate activă
· #17 Integrarea intermodală,
iar alţi indicatori sunt în lucru.
	Mai mulţi dintre indicatorii care trebuie raportaţi necesită obţinerea unor date culese prin sondarea opiniei publice şi având în vedere că Facultatea de Sociologie și Psihologie din cadrul Universității de Vest din Timișoara are o experienţă vastă în realizarea de sondaje şi studii, considerăm că Primăria Municipiului Timişoara şi Facultatea de Sociologie şi Psihologie ar putea colabora în mod fructuos în acest sens. Mai mult, am dori să extindem această colaborare şi după finalizarea proiectului SUMI din decembrie 2019, pentru a colecta în continuare date şi indicatori utili atât pentru oraş în general, cât şi pentru facilitarea monitorizării indicatorilor regăsiţi în Planul de Mobilitate Urbană Durabilă.    
	Astfel, pentru ca municipiul Timisoara si Facultatea de Sociologie si Psihologie din cadrul Universitatii Timisoara să devină parteneri în diverse proiecte care se pretează la interesele ambelor instituţii, se impune aprobarea unui protocol care să conţină cadrul general de colaborare între instituţii. 
         In conformitate cu prevederile art.129 alin. 2 lit.e, Consiliul Local al Municipiului Timisoara are „atributii privind cooperarea interinstituțională pe plan intern si extern.” 
          Având în vedere cele expuse în prezentul raport, apreciem că proiectul de hotărâre îndeplinește condițiile pentru a fi supus dezbaterii și aprobării plenului consiliului local. 

